Actualment, en as republicas o maximo cargo politico ye o President d'a Republica, un cargo esleito equivalent a lo monarca u rei en as monarquías. En totz os países bi ha deputatos en o Parlamento, y tamién puet haber-ie senadors en o Senato. Puet haber-ie asambleyas rechionals, con deputatos u senadors; y tamién alcaldes y concellers en l'Administración Local. En bells sistemas politicos, mesmo quantos cargos d'o poder chudicial son esleitos por os ciudadans, esdevenindo asinas, en sentito amplo, cargos politicos.